Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: a 12/2001. (IV. 12.) EüM rendelethez
Paragraph Index: 391

2. Farmakokinetika A következő farmakokinetikai jellemzőket kell leírni: — a felszívódás sebessége és mértéke: inváziós állandó, tmax, Cmax, AUC, — szervezeten belüli megoszlás, — átalakulás (metabolizáció), — kiválasztódás (plazma t1/2, felezési t1/2). Le kell írni a klinikailag jelentős megfigyeléseket, beleértve a kinetikai adatok felhasználását az adagolás megállapításában, különös tekintettel a nagyobb kockázatnak kitett betegekre, továbbá a különbségeket az ember és a preklinikai vizsgálatokban felhasznált állatfajok között (pl. hatásos plazmaszint, toxikus plazmaszint állatkísérletben, emberben, a farmakokinetikai különbségek korosztálytól, étkezési állapottól, valamint a vese és a máj működésétől függően).

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes